**Ceglédberceli Általános Művelődési Központ Napsugár Tagóvodája és Alma Bölcsődéje**

**2737 Ceglédbercel, Pesti út 103.**

**OM: 202337**

**Tel: 53/378-296; 70/934-4478**

**E-mail:** **ovoda@berceliamk.hu**

**BÖLCSŐDEI BEIRATKOZÁS A 2024/2025. NEVELÉSI ÉVRE**

**Tisztelt Szülők!**

A bölcsődei ellátásról, a gyermekek felvételének rendjéről, a gyermekek védelméről és a gyámügyi igazgatásról szóló 1997. évi XXXI. törvény paragrafusai (41.§-43.§) rendelkeznek. A bölcsőde 20 hetes kortól 3 éves korig nyújt napközbeni ellátást a gyermekek számára. Amennyiben gyermeke 2024. augusztus 31-ig betöltötte a 3 éves kort, szeptembertől nem vehető fel bölcsődei ellátásba.

**Bölcsődei beiratkozás időpontja** **személyesen:**  2024. május 6.  7.30 – 16.00 óra között

                                                                                      2024. május 7.  7.30 – 16.00 óra között

**A Ceglédbercel Község Önkormányzatának fenntartásában működő Ceglédberceli ÁMK Napsugár Tagóvodája és Alma Bölcsődéjében a beiratkozás, személyes találkozás és jelentkezési lap kitöltésével lehetséges.**

**Beiratkozás helye:** 2737 Ceglédbercel, Pesti út 103.

* A beiratkozáshoz a Ceglédbercel Község honlapján található **felvételi kérelmet** kell kitölteni <https://cegledbercel.asp.lgov.hu/bolcsodei-ellatas>.
* A kérelem adatlap elérhető a helyszínen is.

**A beiratkozáshoz szükséges dokumentumok:**

* **Életvitelszerű / Ceglédberceli lakóhely igazolására (gyermek és egyik szülő részéről): Lakcímkártya**
* **Gyermek TAJ kártyája**
* **Munkáltatói igazolás mindkét szülőtől**
* **Szülő által írt nyilatkozat a munkába állás várható helyéről, idejéről - attól a szülőtől, aki GYES, GYED díjban részesül**
* *Egyedülálló szülő esetén: egyedülállóság igazolása - Emelt családi pótlék határozat*
* *3 vagy több gyermekes család esetén: Családi pótlék határozat*
* *Sajátos nevelési igényű gyermek esetén (vagy ha a felvételre kért gyermek családjában sajátos nevelési igényű gyermeket nevelnek) – Szakértői vélemény*
* *Jelzőrendszeri javaslat*
* *Rendszeres gyermekvédelmi támogatás határozat*

A gyermek bölcsődei felvételéről a Ceglédberceli ÁMK Napsugár Tagóvodája és Alma Bölcsődéjének intézményegység –vezetője és a bölcsőde szakmai vezetője közösen dönt.

A bölcsődei felvételekről, a felvett illetve elutasított gyermekekről **2024. május 31 –ig** tájékoztatást kapnak a szülők írásban. Az új gyermekek fogadása a nevelési – gondozási év első napjától folyamatosan történik. A 2024/2025. nevelési –gondozási év első napja: 2024. szeptember 2. (hétfő).

Sziklásiné Magyar Mónika

 intézményegység vezető